cyanic-selkie/wikianc huggingface dataset:
বিদ্যাসাগর বিশ্ববিদ্যালয়
বিদ্যাসাগর বিশ্ববিদ্যালয় ভারতের পশ্চিমবঙ্গ সরকার পরিচালিত একটি অনুমোদনকারী ও গবেষণা বিশ্ববিদ্যালয়। এটি পশ্চিম মেদিনীপুর জেলার সদর মেদিনীপুর শহরে অবস্থিত। ১৯৮১ সালের ২৯ সেপ্টেম্বর বিদ্যাসাগর বিশ্ববিদ্যালয় আইন ১৯৮১ (পশ্চিমবঙ্গ আইন ১৯৮১-এর আঠারো) বলে পশ্চিমবঙ্গ সরকার উনিশ শতকের বিশিষ্ট বাঙালি শিক্ষাবিদ ও সমাজ সংস্কারক ঈশ্বরচন্দ্র বিদ্যাসাগরের নামাঙ্কিত এই বিশ্ববিদ্যালয়টি স্থাপন করেন। ভারতের বিশ্ববিদ্যালয় মঞ্জুরি কমিশন ১৯৯০ সালের ১ মার্চ ধারা ১২ খ অনুযায়ী এটিকে পূর্ণাঙ্গ বিশ্ববিদ্যালয়ের স্বীকৃতি দান করেন। মেদিনীপুর শহরের উপকণ্ঠে আধা-গ্রামীণ পরিমণ্ডলে ১৮২.৭৫ একর জমির উপর এই বিশ্ববিদ্যালয়টি অবস্থিত – তার মধ্যে মূল ক্যাম্পাস এলাকা ১০৩.৭৯ একর, আবাসন এলাকা ৩৫ একর ও তৃতীয় প্লট ৪৩.৭৯ একর।
প্রতিষ্ঠানের প্রকৃতি
অবিভক্ত মেদিনীপুর জেলা ছিল এই বিশ্ববিদ্যালয়ের এক্তিয়ারভুক্ত অনুমোদনক্ষেত্র। এই অনুমোদনক্ষেত্রের মধ্যে উক্ত জেলার ভূখণ্ড থেকে সৃষ্ট জেলাও অন্তর্ভুক্ত। প্রাথমিকভাবে কলকাতা বিশ্ববিদ্যালয় অনুমোদিত অবিভক্ত মেদিনীপুরের ৩০টি কলেজ এই বিশ্ববিদ্যালয়ের এক্তিয়ারভুক্ত হয়। বর্তমানে এই সংখ্যাটি হয়ে দাঁড়িয়েছে ৩৯। হলদিয়া ইনস্টিটিউট অফ টেকনোলজি, কলেজ অফ ইঞ্জিনিয়ারিং অ্যান্ড ম্যানেজমেন্ট (কোলাঘাট) এবং এমসিকেভি ইনস্টিটিউট অফ ইঞ্জিনিয়ারিং (লিলুয়া) – এই তিনটি ইঞ্জিনিয়ারিং কলেজও বর্তমানে বিদ্যাসাগর বিশ্ববিদ্যালয়ের অন্তর্গত। কলকাতার জয়প্রকাশ ইনস্টিটিউট অফ সোশাল চেঞ্জ-এর বিদ্যাসাগর স্কুল অফ সোশাল ওয়ার্কের মাস্টার্স অফ সোশাল ওয়ার্ক পাঠক্রমটিও এই বিশ্ববিদ্যালয় কর্তৃক অনুমোদিত। সাম্প্রতিককালে একাধিক ম্যানেজমেন্ট প্রতিষ্ঠান অনুমোদনের জন্য এই বিশ্ববিদ্যালয়ের নিকট দরখাস্ত পেশ করেছেন। মেদিনীপুর শহরে একটি মেডিক্যাল কলেজ চালু করার ব্যাপারেও বিশ্ববিদ্যালয় কর্তৃপক্ষ নীতিগত সিদ্ধান্ত গ্রহণ করেছেন। এছাড়াও স্নাতক কলেজে স্নাতকোত্তর পাঠক্রম চালুর কথাও চিন্তাভাবনা করছেন বিশ্ববিদ্যালয় কর্তৃপক্ষ।
স্নাতকোত্তর বিভাগটিতে এমন কিছু অপ্রচলিত বিষয়ে পঠনপাঠনের সুবিধা আছে যেগুলিতে এখনও নিবিড় গবেষণার অনেক অবকাশ রয়েছে। একবছরের ব্রিজ কোর্সের মাধ্যমে কলা, বিজ্ঞান ও বাণিজ্য বিভাগের বটানি, বনবিদ্যা, পদার্থবিদ্যা, অ্যাকুয়াকালচার ম্যানেজমেন্ট ও প্রযুক্তি এবং কারিগরি প্রযুক্তিবিদ্যার মতো বিষয়ে দূরশিক্ষার ব্যবস্থা আছে।
মহাজাগতিক স্ট্রিং
মহাজাগতিক স্ট্রিং হল এক ধরনের প্রকল্পিত ১ মাত্রার টপোলজিক্যাল প্রভাব যা আদি মহাবিশ্বের প্রতিসাম্যতা ভঙ্গকারী দশা পরিবর্তনের ফল, যখন শূন্যস্থানের টপোলজি এই প্রতিসাম্যতা ভাঙনের সাথে যুক্ত থাকে না। এটা আশা করা হয় যে, প্রত্যেক হাবল আয়তনে ১ স্ট্রিং করে তৈরি হয়। তাদের অস্তিত্বের কথা প্রথম বলেন পদার্থবিদ টম কিবল ১৯৭০-এর দশকে।
মহাজাগতিক স্ট্রিং গঠন হওয়াটা অনেকটা ত্রুটিপূর্ণ যেমনটা হয় তরলকে কঠিন করলে যে ক্রিস্টাল গ্রেইন অথবা পানি বরফে পরিনত হলে যে ভাঙ্গন থাকে তেমন। এই দশ আপরিবর্তনীয় যা থেকে এই স্ট্রিং তৈরী হয়, তা আদি মহাবিশ্বের গঠনের সময়ে গঠিত, ঠিক মহাজাগতিক স্ফীতিশীলতার পরই, এবং এটি আদি মহাবিশ্বের উপর কোয়ান্টাম ক্ষেত্র তত্ত্ব ও স্ট্রিং তত্ত্বের সাধারণ অনুমান।
মহাজাগতিক স্ট্রিং নিয়ে তত্ত্ব
স্ট্রিং তত্ত্বে মহাজাগতিক স্ট্রিংয়ের কাজটা প্রাথমিক স্ট্রিং (F String) দিয়েই চালানো যেতে পারে যা D String এর মাধ্যমে (এরা F String-এর সাথে সবল-দুর্বল বা S duality, অথবা উচ্চ মাত্রার D-, NS- অথবা M- ব্রেন যা আংশিকভাবে জটিল চক্রের সাথে জড়িত এবং উচ্চ স্থানকাল মাত্রার সাথে যুক্ত যাতে কেবল একটি অদৃঢ় মাত্রা থাকে, এর মাধ্যমে সম্পর্কিত) তত্ত্বটিকে চিনিয়ে দিতে পারে।
কোয়ান্টাম ক্ষেত্র তত্ত্বের সাথে মহাজাগতিক স্ট্রিং-এর একটি প্রোটোটাইপিকাল উদাহরণ হলো আয়বেলিয়ান হিগস মডেল। এই কোয়ান্টাম ক্ষেত্র তত্ত্ব ও স্ট্রিং তত্ত্ব, মহাজাগতিক স্ট্রিং উভয়ের মধ্যে অনেক ধর্মানুগত মিল থাকার কথা, কিন্তু এটা জানতে আরো অনেক পরীক্ষা-নিরীক্ষা লাগবে। উদাহরণস্বরুপ F String সম্পূর্ণভাবে কোয়ান্টাম-মেকানিক্যাল এবং এর কোন চিরায়ত সংজ্ঞা নেই। যেখানে ক্ষেত্রতত্ত্ব মহাজাগতিক স্ট্রিংকে চিরায়তই মানা হয়।
মাত্রা
মহাজাগতিক স্ট্রিং (যদি থাকে) প্রস্থে অনেক পাতলা হবে, যেন প্রোতনের বিস্তারের সমান, প্রায় ১ ফেমটোমিটার। পরিমাপের এই স্কেল অন্য যেকোন মহাজাগতিক স্কেলের চেয়ে অনেক ছোট, যার ফলে এর প্রস্থ শুন্য ধরা হয়। এ থেকে ধরা হয় স্ট্রিং একক মাত্রার বস্তু, এবং এটি নাম্বু-গতু ক্রিয়া মেনে চলে, যা চিরায়ত অবস্থানুযায়ী পলিকভ ক্রিয়া এর সমতুল্য, যা সুপারস্ট্রিং তত্ত্ব এর বোসনিক সেক্টরের সংজ্ঞা দেয়।
ক্ষেত্রতত্ত্বে স্ট্রিং এর প্রস্থ প্রতিসাম্যতা ভঙ্গকারী দশা পরিবর্তনের স্কেল অনুযায়ী সেট করা হয়। স্ট্রিং তত্ত্বে স্ট্রিং এর প্রস্থ সেট করা হয় প্রাথমিক স্ট্রিং স্কেল, বিকৃতি ফ্যাক্টর (যা একটি অভ্যন্তরীন ছয় মাত্রার স্থানকাল মেনিফোল্ডের স্থানকাল বক্ররতার সহযোগী) এবং/অথবা অভ্যন্তরিন দৃঢ় মাত্রা দ্বারা। স্ট্রিং তত্ত্বানুযায়ী জগতে স্থানকালের বক্রতা ও মিথঃস্ক্রিয়ার শক্তির উপর নির্ভর করে ১০/১১টি মাত্রা আছে।
মহাকর্ষ
একটি স্ট্রিং স্থানকালে ইউক্লীডীয় জ্যামিতির জ্যামিতিক বিচ্যুতি যা কৌনিক ডেফিসিট দ্বারা ঘটিত হয়ঃ স্ট্রীং এর বাইরে আকা বৃত্তের কোন তখন ৩৬০০ থেকে কিছুটা কম হয়। আপেক্ষিকতার সাধারণ তত্ত্ব অনুযায়ী এরকম জ্যামিতিক বিচ্যুতির একটা প্রসারণ থাকার কথা যা ভর দ্বারা প্রকট হয়। যদিও মহাজাগতিক স্ট্রিংগুলো অনেক পাতলা হয়, তাদের বিশাল ঘনত্ব থাকে, আর আর তাই তারা উল্লেখযোগ্য মহাকর্ষীয় তরঙ্গ উৎসকে বর্ণনা করে। একটি এক কিলোমিটার দীর্ঘ স্ট্রিং পৃথিবীর চেয়েও পাতলা হবে। যাই হোক, আপেক্ষিকতার সাধারণ তত্ত্ব বলে যে একটি সোজা স্ট্রিং এর মহাকর্ষীয় ক্ষমতা অদৃশ্য হয়ে যায়ঃ এর আশেপাশের বস্তুর উপর এর কোন মহাকর্ষীয় বল কাজ করেনা। এই সোজা কসমিক স্ট্রিং এর একমাত্র মহাকর্ষীয় প্রভাব হল বস্তুর (অথবা আলোর) সাথে এর পারস্পরিক বিনিময়তা যা স্ট্রিং এর বিপরীত দিকে কাজ করে (টপোলজিক্যাল প্রভাব)। একটি বদ্ধ কসমিক স্ট্রিং প্রচলিত পথেই অভিকর্ষিত হয়।
মহাবিশ্বের সম্প্রসারনের সময়, মহাজাগতিক স্ট্রিংগুলো কিছু লুপবিশিষ্ট জাল তৈরী করে, এবং আগে ভাবা হত যে তাদের মহাকর্ষ বস্তুর গ্যালাক্টিক সুপারক্লাস্টারে পরিনত হবার জন্যে দায়ী। এটা এখন পরিমাপ করা হয়েছে যে মহাবিশ্বের গঠনে তাদের অবদান কেবল ১০%।
ঋনাত্মক ভরের মহাজাগতিক স্ট্রিং
মহাজাগতিক রশ্মির স্ট্যান্ডার্ড মডেল একটি কৌনিক ডেফিসিট হওয়া জ্যামিতিক গঠন, যা প্রসারণ সৃষ্টি করে, আর যার ফলে এর ধনাত্মক ভর থাকে। ১৯৯৫ সালে ভিসের প্রস্তাব দেন যে মহাজাগতিক স্ট্রিংগুলোর তাত্ত্বিকভাবে কৌনিক বাহুল্যও হতে পারে, যার ফলে ঋনাত্মক প্রসারন ও ফলে ঋনাত্মক ভর হবে। এমন এক্সটিক পদার্থএর স্ট্রিং এর স্থিতিশীলতা অনেক সমস্যার হয়, যাই হোক তারা বলেন যে যদি আদি মহাবিশ্বের ওয়ার্মহোলএর চারপাশে যদি ঋনাত্মক ভরের স্ট্রিং জড়ানো হয় তাহলে বর্তমানেও স্থির ওয়ার্মহোল থাকতে পারে।
সুপার ক্রিটিক্যাল মহাজাগতিক রশ্মি
একটি সোজা মহাজাগতিক রশ্মির বাইরের দিকের জ্যামিতিক ডায়াগ্রাম নিচের মত করে ব্যাখ্যা করা যায়ঃ
স্ট্রিং এর সাথে লম্বভাবে একটি দ্বিমাত্রিক ক্ষেত্রে ফোকাস করলে দেখা যায় এটার জ্যামিতি কোনের মত, যা δ কোনের একটি শঙ্কু কেটে এবং ধারের সাথে যোগ করে পাওয়া যায়। এই কৌনিক ডেফিসিট δ স্ট্রিং এর প্রসারনের সাথে রৈখিকভাবে সম্পর্কিত, প্রসারন যত বাড়বে, কোন তত খাড়া হবে। তাই ণির্দিষ্ট পরিমান প্রসারনের জন্যে δ এর মান 2π হয়, এবং কোনটি সিলিন্ডারের মত হয়ে যায়। δ এর মান আরো বড় হলে সেটা 2π কে অতিক্রম করে, ফলে সেটা মোচাকার হয়ে যায়।
যাই হোক, এই স্থির জ্যামিতি সুপার ক্রিটিক্যাল অবস্থায় অস্থির হয়ে পরে। ছোটখাট বিচলনের ফলেও গতিশীল স্থানকালের সৃষ্টি হতে পারে, যা অক্ষের দিকে ধ্রুব হারে বাড়তে থাকে। দুই মাত্রার বহির্চিত্র দৃঢ় হয়, কিন্তু মোচাকার সিঙ্গ্যুলারিটি বাদ দেয়াও যেতে পারে, এবং তার চিত্র হয় বাড়ন্ত সিগারের মত। অত্যধিক প্রসারনের জন্যে স্ট্রিংকে রশ্মীয় দিকে আর স্থিত রাখা যায়না।
বাস্তব মহাজাগতিক স্ট্রিংয়ের প্রসারণ ক্রিটিক্যাল মান থেকে ৬ বিস্তর কম হয়, এবং ফলে তারা সাব ক্রিটিক্যাল হয়। যাই হোক স্ফীতিশীল মহাজাগতিক স্ট্রিং এর সমাধান ব্রেইন জ্যোতির্বিজ্ঞান এর সাথে মিলতে পারে, যেখানে স্ট্রিংকে ৬ মাত্রার আয়তনে ব্রেইন এ উন্নীত করা হয়।
প্রত্যক্ষ প্রমাণ
মহাজাগতিক স্ট্রিং এর বেগুনী আন্দোলনের ফলে কাস্প ও কিঙ্ক তৈরী হয়। এদের ফলে স্ট্রিং এর অংশ বিচ্ছিন্ন লুপে পরিণত হয়। এদের জীবনসীমা সীমিত এবনহ মহাজাগতিক বিকিরনের ফলে এরা ক্ষয়প্রাপ্ত হয়। এই বিকিরন যা মহাজাগতিক স্ট্রিং এর সবচেয়ে শক্তিশালী সিগন্যাল তা মহাজাগতিক তরঙ্গ পরীক্ষনের সময় পাওইয়া যেতে পারে। দেখার বিষয় হল কোন সীমা পর্যন্ত এই লুপগুলো পাল্টা ক্রিয়া করে অথবা বিকীর্ত মহাজাগতিক স্ট্রিং এর প্রাথমিক অবস্থা পাল্টে দেয়। এসব পাল্টা ক্রিয়া পরিমাপের ক্ষেত্রে বাদ দেয়া হয় এবং এরা প্রয়োজনীয়ও বটে, অন্তত চূড়া নির্ণয়ের ক্ষেত্রেও।
মহাজাগতিক স্ট্রিং এর সোজা অংশের ফলে একটি ছায়াপথের মহাজাগতিক লেন্সিং ছায়াপথটির দুইটি একই ও অবিচ্ছিন্ন চিত্র তৈরী করতে পারে। ২০০৩ সালে মিখাইল সাঝিন নামক বিজ্ঞানীর একটি গ্রুপ জানায় যে তারা আকাশে দুটি একই দেখতে ছায়াপথ আবিষ্কার করে ফেলেছে, যার ফলে সবাই ভাবে মহাজাগতিক স্ট্রিং পাওয়া গেছে। যাই হোক, হাবল স্পেস টেলিস্কোপ এর ২০০৫ সালের জানুয়ারীর তথ্য পর্যবেক্ষণ করে একই গ্যালাক্সির দুটি ছবি নয়, বরং দুটি গ্যালাক্সির একই রকম দেখতে চিত্র পাওয়া যায়। মহাজাগতিক স্ট্রিং কসমিক মাইক্রোওয়েভ ব্যাকগ্রাউন্ড এর স্ফীতিশীলতার একই দেখতে দুটি ছবি  তৈরী করতে পারে, যা প্লাঙ্ক সার্ভেয়র মিশনের মাধ্যমে পাওয়া যাবে ভাবা হয়। যাই হোক, এই মিশন থেকে ২০১৩ সালের তথ্য পর্যবেক্ষণ করে মহাজাগতিক স্ট্রিং এর কোন প্রত্যক্ষপ্রমাণ পাইয়া যায়নি।
মহাজাগতিক স্ট্রিং এর সমর্থন করে আরেকটি প্রত্যক্ষপ্রমাণ হল Q0957+561A ,B নামে দৈত কোয়াসার এর পর্যবেক্ষণের ঘটনা। এটি ১৯৭৯ সালে ডেনিস ওয়ালস, বব কার্সোয়াল ও রে ওয়েইম্যান কর্তৃক আবিষ্কৃত হয়েছিল। তারা দেখলেন এই কোয়াসার ও পৃথিবীর মধ্যবর্তী একটা ছায়াপথের উপর এর দৈত ছবি তৈরী হয়েছে। এই মধ্যবর্তী ছায়াপথের মহাকর্ষীয় লেন্স প্রভাবের ফলে কোয়াসারের আলো এমনভাবে বেকে যায় যে সেটি দুটি আলাদা পথে পৃথিবীতে আসে, একটি আরেকটির ৪১৭.১ দিন পর। যাই হোক, হার্ভার্ড স্মিথসনিয়ান সেন্টার ফর এস্ট্রফিজিক্স এর রুডলফ স্কিল্ড এর নেতৃত্বে একদল জোতির্বিদ দেখলেন ১৯৯৪ এর সেপ্টেম্বর ও ১৯৯৫ এর জুলাই এ পাওয়া দুটি চিত্রে কোন সময় পার্থক্য নেই, দুটি চিত্রেরই উজ্জলতা চারটি আলাদা মৌসুমে পাল্টে গেছে। শকিলড ও তার দল বিশ্বাস করল এই ঘটনার একমাত্র কারণ হবার হতে পারে যে ঐ পৃথিবী ও কোয়াসারের মধ্যে একটি মহাজাগতিক স্ট্রিং খুবই দ্রুতবেগে পার করে যায়, যার দোলনকাল ছিল ১০০ দিন।
এখন মহাজাগতিক স্ট্রিং এ সবচেয়ে সংবেদনশীল বাধা আসে যখন পালসার টাইমিং এরের তথ্যানুযায়ী মহাকর্ষীয় তরঙ্গ ধরা পরেনা। পৃথিবীর লেজার ইন্তারফেরোমিটার গ্রাভিটেশনাল ওয়েভ অব্জার্ভেটরি (লিগো) ও মহাকাশভিক্তিক মহাকর্ষীয় তরঙ্গ শনাক্তকারী লেজার ইন্টারফেরোমিটার স্পেস এন্টেনা (লিসা) মহাকর্ষীয় তরঙ্গ খুজবে এবং এরা মহাজাগতিক স্ট্রিং ধরার মত যথেষ্ট সংবেদনশীল হবে।
স্ট্রিং তত্ত্ব ও মহাজাগতিক স্ট্রিং
স্ট্রিং তত্ত্বের শুরুর দিকে স্ট্রিং তত্ত্ববিদ ও মহাজাগতিক স্ট্রিং তত্ত্ববিদরা বিশ্বাস করত যে মহাজাগতিক স্ট্রিং ও সুপারস্ট্রিং এর মধ্যে কোন যোগসূত্র ছিলনা। আদি মহাবিশ্বে মহাজাগতিক স্ট্রিং তৈরী হবার সম্ভাবনা নিয়ে সর্বপ্রথম বলেন কোয়ান্টাম ক্ষেত্র তত্ত্ববিদ টম কিবল, ১৯৭৬ সালে, এবং এর ফলেই এই বিষয়টির দিকে সবার কৌতূহল জাগে। ১৯৮৫ সালে প্রথম সুপারস্ট্রিং বিদ্রোহ এর সময় এডুয়ার্ড উইডেন আদি মহাবিশ্বে মহাজাগতিক স্ট্রিং তৈরীর ব্যাপারে জোড় দেন, এবং মাইক্রোস্কপিক স্কেল পর্যন্ত টানেন, যেখানে তখন তাদেরকে মহাজাগতিক সুপারস্ট্রিং বলা হত। তিনি বলেন যে তারা হয় মাইক্রোস্কপিক স্কেলে যাবার আগে ছোট স্ট্রিং এ বিভক্ত ছিল (টাইপ-১ সুপারস্ট্রিং তত্ত্ব), তারা ডোমেইন ওয়াল এর সীমায় আবির্ভূত হবে যার প্রসারনের ফলে মহাজাগতিক স্কেলে পতিত হবে, অথবা প্লাঙ্ক এনার্জি এর কাছের কোন এনার্জি স্কেল অনুযায়ী মহাজাগতিক স্ফীতিশিলতার পূর্বে তৈরী হবে আবং মহাবিশ্বের প্রসারনের সাথে হালকা হতে থাকবে এবং আর দেখা যাবেনা।
আদি যুগ থেকে অনেক কিছুই পাল্টে গেছে, বিশেষত দ্বিতীয় সুপারস্ট্রিং বিদ্রোহ এর কারণে। এটা এখন অজানা নয় যে স্ট্রিং তত্ত্ব ও গাঠনিক স্ট্রিং মিলে তত্ত্বটিকে সুগঠিত করে এবং একটি অদৃঢ় মাত্রায় স্থানিকভাবে প্রসারিত হতে হতে দৃঢ় অভ্যন্তরীন স্থানকালের মাত্রায় আংশিকভাবে জড়িত অন্যান্য একক মাত্রার বস্তু যেমন, D স্ট্রিং, এবং উচ্চতর মাত্রার বস্তু যেমন  D ব্রেনস, NS ব্রেনস এবং M ব্রেনস ধারণ করে রাখে। উচ্চ দৃঢ় মাত্রার সম্ভাবনা এব্বং বৃহৎ বিকৃতি ফ্যাক্টর স্ট্রিংকে প্লাঙ্ক স্কেলের চাইতেও কম প্রসারিত হতে দেয়। আবার শেষের দিকে অনেক দৈত অবস্থাও পাওয়া গেছে যে আসলে এসব একই বস্তুর বিভিন্ন ধরনের স্ট্রিং যা স্থানের স্থিতিমাপের বিভিন্ন এলাকায় থাকে। এসব নতুন উন্নতিগুলোর ফলে মহাজাগতিক স্ট্রিং আবার আলোচনায় আসে।
সুপারস্ট্রিং, D স্ট্রিং অথবা অন্যান্য স্ট্রিং এর মতো বস্তু যা আন্তঃছায়াপথীয় আকার পর্যন্ত প্রসারিত কর, তা মহাজাগতিক তরঙ্গ বিকিরন করে, যা লিগো অথবা লিসার পরীক্ষার মাধ্যমে পাওয়া যেতে পারে। এরা হয়ত কসমিক মাইক্রোওয়েভ ব্যাকগ্রাউন্ডে কিছু অনিয়ম তৈরী করবে, যা এত সুক্ষ যে এখনো পাওয়া যায়নি কিন্তু অদূর ভবিষ্যতে পাওয়া যাবে।
জেনে রাখা ভাল এসব প্রস্তাবনাগুলো উপযুক্ত মহাজাগতিক গঠনের উপর নির্ভর করে, এবং আজো এদের কোন মানানসই পরিক্ষনগত যাচাই হয়নি। মহাজাগতিক স্ট্রিং স্ট্রিং তত্ত্বে ন্তুন দ্বার উন্মোচন করে। যদি সত্যিই মহাজাগতিক স্ট্রিং দেখা যায় তাহলে তা মহাজাগতিক স্ট্রিং মডেলে বিশাল ব্যপ্তিতে সম্ভাবনা তৈরী করবে, এবং এ থেকে স্ট্রিং তত্ত্বের প্রথম পরীক্ষনগত প্রমাণ দিবে যা স্থানকালের লুকিয়ে থাকা গঠন চিনতে সাহায্য করবে।
মাদারওয়েল ফুটবল ক্লাব
মাদারওয়েল ফুটবল ক্লাব (সাধারণত মাদারওয়েল এফসি নামে পরিচিত) হচ্ছে লানার্কশায়ার ভিত্তিক একটি স্কটিশ পেশাদার ফুটবল ক্লাব। এই ক্লাবটি বর্তমানে স্কটল্যান্ডের শীর্ষ স্তরের ফুটবল লীগ স্কটিশ প্রিমিয়ারশিপে খেলে। এই ক্লাবটি ১৮৮৬ সালের ১৭ই মে তারিখে প্রতিষ্ঠিত হয়েছে। মাদারওয়েল এফসি তাদের সকল হোম ম্যাচ লানার্কশায়ারের ফার পার্কে খেলে থাকে; যার ধারণক্ষমতা হচ্ছে ১৩,৬৭৭। বর্তমানে এই ক্লাবের ম্যানেজারের দায়িত্ব পালন করছেন স্টিফেন রবিনসন এবং সভাপতির দায়িত্ব পালন করছেন জেমস ম্যাকম্যান। ইংরেজ রক্ষণভাগের খেলোয়াড় পিটার হার্টলি এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, মাদারওয়েল এফসি এপর্যন্ত ৮টি শিরোপা জয়লাভ করেছে; যার মধ্যে ১টি স্কটিশ প্রথম স্তরের লীগ, ৪টি স্কটিশ ফুটবল লীগ প্রথম বিভাগ, ২টি স্কটিশ কাপ এবং ১টি স্কটিশ লীগ কাপ শিরোপা রয়েছে।
১৩৪৫
১৩৪৫ গ্রেগরীয় বর্ষপঞ্জির একটি সাধারণ বছর।
সফটওয়্যার বাগ
সফটওয়্যার বাগ হলো কম্পিউটার প্রোগ্রাম বা সিস্টেমের ভুল, ত্রুটি, খুঁত বা দোষ; যেটির কারণে কম্পিউটার ত্রুটিপূর্ণ বা অপ্রত্যাশিত ফলাফল প্রদান করে, অথবা অনিচ্ছাকৃত আচরণ করে। বাগ খুঁজে বের করা এবং সমাধান করার প্রক্রিয়াকে ডিবাগিং বলা হয়। এজন্য প্রায়ই প্রচলিত কৌশল বা সরঞ্জাম ব্যবহার করা হয়ে থাকে। আর ১৯৫০ এর দশক থেকে কিছু কম্পিউটার সিস্টেম ডিজাইন করা হয়েছে অপারেশন চলাকালীন বিভিন্ন কম্পিউটার বাগকে আটকাতে, শনাক্ত বা স্বয়ংক্রিয়-সংশোধন করার জন্য। বেশিরভাগ বাগ প্রোগ্রামের ডিজাইন বা তার সোর্স কোড বা প্রোগ্রামগুলির দ্বারা ব্যবহৃত উপাদান এবং অপারেটিং সিস্টেমে তৈরি ভুল এবং ত্রুটি থেকে উদ্ভূত হয়। এর কিছু সংখ্যক কম্পাইলার দ্বারা ত্রুটিপূর্ণ কোড তৈরির কারণে হয়ে থাকে। কোনো প্রোগ্রামে যদি অনেকগুলি বাগ থাকে এবং বাগগুলি যদি গভীরভাবে প্রোগ্রামের কার্যকারিতায় প্রভাব ফেলে, তাহলে এটিকে বলা হয় বাগি (ত্রুটিযুক্ত)। বাগগুলি সিস্টেমে ভুল প্রবেশ করাতে পারে, যাতে রিপল ইফেক্ট থাকতে পারে। বাগের সূক্ষ্ম প্রভাবের কারণে প্রোগ্রাম ক্রাশ হতে পারে বা কম্পিউটার ফ্রিজ (স্ক্রিন স্থির) হয়ে যেতে পারে। অন্যান্য বাগগুলি নিরাপত্তা বাগ হিসাবে যোগ্যতা অর্জন করে এবং সম্ভবত অননুমোদিত সুবিধাগুলি পাওয়ার জন্য অ্যাক্সেস নিয়ন্ত্রণ বাইপাস করার জন্য দূষিত (ম্যালিশাস) ব্যবহারকারী সক্ষম করে।
কিছু সফটওয়্যার বাগ বিপর্যয়ের সাথে সংযুক্ত করা হয়েছে। যেমন -
এমএস রিভার আনুকেত
এমএস রিভার আনুকেত (অসরা নামেও পরিচিত) হলো রিভার আনুকেত শ্রেণির ভ্রমণতরী। হল্যান্ড আমেরিকা লাইন এই জাহাজের মালিক ও পরিচালক প্রতিষ্ঠান।
২০২০ সালের ৬ মার্চ ভ্রমণতরীতে কোভিড-১৯ এর বৈশ্বিক মহামারীকালে মিশরীয় স্বাস্থ্য মন্ত্রণালয় ও বিশ্ব স্বাস্থ্য সংস্থা এই জাহাজের ১২ জন যাত্রীর সার্স-কোভি-২-এ আক্রান্তের বিষয়ে নিশ্চিত করে। আক্রান্তদের মধ্যে ছিলেন বেশ কয়েকজন মিশরীয় কর্মকর্তা, যারা আসওয়ান থেকে লাক্সর যাচ্ছিলেন। সার্স-কোভি-২ পরীক্ষায় শনাক্ত হওয়া রোগীদের কারওই আক্রান্তের লক্ষণ ছিল না। পরীক্ষা অনুযায়ী জাহাজের একজন নারী তাইওয়ানীয়-মার্কিন পর্যটকের মাধ্যমে ভাইরাস ছড়িয়ে পড়ে।
৭ মার্চ স্বাস্থ্য মন্ত্রণালয় জানায় জাহাজের ৪৫ জন যাত্রীর কোভিড শনাক্ত হয়েছে এবং জাহাজটিকে লাক্সরের একটি ডকে কোয়ারেন্টাইন অবস্থায় রাখা হয়েছে। ৯ মার্চ জাহাজের এক মার্কিন যাত্রীর বাড়ি ফেরার পর তার কোভিড শনাক্ত হয় এবং জাহাজের মাধ্যমে প্রথম আন্তর্জাতিকভাবে ভাইরাস ছড়িয়ে পড়ার ঘটনা ঘটে।
পাঞ্জাব পুনর্গঠন আইন, ১৯৬৬
পাঞ্জাব পুনর্গঠন আইন হচ্ছে ১৯৬৬ সালের ১৮ সেপ্টেম্বরে তৎকালীন পূর্ব পাঞ্জাব রাজ্যটি বিলুপ্ত করে ভারতীয় সংসদ কর্তৃক পাসকৃত এবং বর্তমানে বলবৎ আইন। এই আইনের মাধ্যমে তৎকালীন পূর্ব পাঞ্জাব রাজ্য ভেঙে নতুন পাঞ্জাব (বর্তমান রাজ্যের) ও হরিয়ানার রাজ্যের গঠন করা হয় এবং পূর্ব পাঞ্জাব রাজ্যের বেশ কিছু অঞ্চল হিমাচল প্রদেশে স্থানান্তরিত হয়। এছাড়াও পাঞ্জাব এবং হরিয়ানা উভয় রাজ্যের অস্থায়ী রাজধানী হিসাবে চণ্ডীগড়কে নতুন কেন্দ্রশাসিত অঞ্চল ঘোষণা করা হয়। নতুন পাঞ্জাবি-ভাষী রাজ্য (আধুনিক পাঞ্জাব রাজ্যের) গঠনের লক্ষ্যে আন্দোলনকারী পাঞ্জাবি সুবা আন্দোলনের ফলস্বরূপ এই পুনর্গঠন  করা হয়। পাঞ্জাব পুনর্গঠনের ফলে  পূর্ব পাঞ্জাব  রাজ্যের পাঞ্জাবি সংখ্যাগরিষ্ঠ অঞ্চল নিয়ে আধুনিক পাঞ্জাব, সংখ্যাগরিষ্ঠ হিন্দি-ভাষী  অঞ্চল নিয়ে হরিয়ানা গঠন করা হয়।
আনপানম্যান
আনপানম্যান (アンパンマン) হল একটি জাপানিজ শিশুতোষ সুপারহিরো ছবির বইয়ের সংকলন, যা তাকাশি ইয়ানাসে ১৯৭৩ সাল থেকে ২০১৩ সাল পর্যন্ত তার মৃত্যু অবধি লিখেছেন। এই ধারাবাহিক হতে ''সোরেইকে! আনপানম্যান'' নামক অ্যানিমে তৈরি করা হয়েছে, যা জাপানের শিশুদের অত্যন্ত পছন্দের অনুষ্ঠান। জনপ্রিয় এই ধারাবাহিকের গল্প হল সুপার হিরো আনপানম্যানকে নিয়ে, যার মাথা আনপান (আনপান হল লাল শিমের পেস্ট দিয়ে তৈরি পিঠা) দিয়ে তৈরি এবং সে মানবসদৃশ জীবাণু বাইকিনম্যান থেকে পৃথিবীকে রক্ষা করতে নিয়োজিত।
আনপানম্যানের প্রচারণা এতই যে, এই ধারাবাহিকের প্রতিটি চরিত্রকে শিশুদের সকল সামগ্রীতেই দেখা যায়। এর মধ্যে রয়েছে পোশাক, ভিডিও গেমস থেকে শুরু করে খেলনা এবং জলখাবার। ধারাবাহিকটি একটি স্বল্পস্থায়ী স্পিন-অফ শো তৈরি করেছিল, যাতে জনপ্রিয় পুনরাবৃত্তিমূলক চরিত্রগুলির মধ্যে একটি ওমুসুবিমান উপস্থিত ছিল। আনপানম্যান ২০০২ সালে জাপানের সর্বোচ্চ আয়কারী চরিত্র হিসেবে হ্যালো কিটিকে ছাড়িয়ে যায়, এবং সাল পর্যন্ত দেশের শীর্ষ-অর্জনকারী চরিত্র হিসেবে নিজের স্থান ধরে রেখেছে।  ফেব্রুয়ারি ২০১৯ পর্যন্ত আনপানম্যান বইটির ৮০ মিলিয়ন কপি বিক্রি হয়েছে, এবং ফ্র্যাঞ্চাইজটি হতে ২০১৩ সালের মধ্যে ৪.৫ ট্রিলিয়ন ইয়েন খুচরা বিক্রয় রাজস্ব আয় করেছে। আনপানম্যান অনুপ্রাণিত কাজের মধ্যে রয়েছে মাঙ্গা এবং অ্যানিমে সিরিজ ওয়ান-পাঞ্চ ম্যান এবং কে-পপ দল বিটিএস -এর গান "আনপানম্যান"।
উন্নয়ন
দ্বিতীয় বিশ্বযুদ্ধের সময়, ক্রমাগত অনাহারে ভুগে তাকাশি ইয়ানাসে কেবল আনপান খাওয়ার স্বপ্ন দেখতেন। এটিইআনপানম্যান সৃষ্টিতে তাকে অনুপ্রাণিত করেছিল।
চরিত্র
প্রতিটি পর্বে, আনপানম্যান বাইকিনম্যানের সাথে লড়াই করে এবং মানুষকে বিপদের হাত থেকে রক্ষা করে। সে প্রতিদিন আঙ্কেল জ্যামের বাড়ির চারপাশে টহল দেয়। আনপানম্যান ন্যায়ের প্রতীক, প্রতিদিন ভালোর জন্য লড়াই করে। আনপানম্যানের আছে একটি দীর্ঘ ইতিহাস এবং সিরিজটিতে নতুনত্ব বজায় রাখার জন্য প্রায়ই নতুন চরিত্রের আগমন হয়। 2009 সালে, আনপানম্যান একটি অ্যানিমেটেড ফ্র্যাঞ্চাইজে সর্বাধিক সংখ্যক চরিত্রের জন্য গিনেস ওয়ার্ল্ড রেকর্ডধারী হিসাবে স্বীকৃতি পায়। টিভি সিরিজটির প্রথম 980টি পর্ব এবং প্রথম 20টি চলচ্চিত্রে মোট 1,768টি চরিত্র উপস্থিত হয়েছিল।
বীর
থাম্ব|আনপন
ছবির বই
আনপানমান ছবির বই ধারাবাহিক ১৯৭৩ সালের অক্টোবরে আত্মপ্রকাশ করে। ফ্রোবেল-কান ১৫০টিরও বেশি ছবির বই প্রকাশ করেছে, বিভিন্ন সিরিজ লেবেলের মাধ্যমে, বিভিন্ন সংখ্যায়। তাকাশি ইয়ানাসে ২০১৩ সাল পর্যন্ত, তার কর্মজীবন থেকে অবসর গ্রহণ এবং মৃত্যু অবধি আনপানম্যান লিখেছেন এবং চিত্রিত করেছেন।
মাঙ্গা
তাকাশি ইয়ানাসে আনপান ম্যান চরিত্রের উপর ভিত্তি করে তিনটি মাঙ্গা সিরিজ লিখেছেন।
স্প্রিং ব্রেক চিলড্রেনস হিরোবা-পিকচার বুক এর সময়, একটি একক পর্ব নিয়ে ১৩ মার্চ,১৯৭৯ সালেআনপানম্যানের প্রথম অ্যানিমে অভিযোজন  প্রচারিত হয়েছিল NHK জেনারেল টিভিতে । প্রথম দিকের ছবির বইগুলির মতো, আনপানম্যান বইয়ের শিরোনাম কাতাকানার পরিবর্তে হিরাগানা য়(あんぱんまん) লেখা হয়েছিল। মেইকো নাকামুরা অ্যানিমেটির ধারাভাষ্য করেছিলেন। যদিও চরিত্রের নকশাগুলি কিন্ডার পিকচার বুকস লেবেলের অধীনে প্রকাশিত ছবির বইগুলির মতোই ছিল, গল্প এবং বিশ্ব জনপ্রিয়তা দ্বিতীয় অ্যানিমে অভিযোজনের মতো প্রায় একই ছিল।
আনপানম্যানের দ্বিতীয় অ্যানিমে রূপান্তর, সোরেইকে! আনপানম্যান (それいけ!アンパンマン, Let's Go! Anpanman ), টিএমএস এন্টারটেইনমেন্টের প্রযোজনা । ৩ অক্টোবর, ১৯৮৮ থেকে এনটিভিতে ১৩০০ টিরও বেশি পর্ব প্রচারিত হয়েছে। এপ্রিল ২০২০-এ, কোভিড-১৯ মহামারীর কারণে ভয়েস রেকর্ডিং আটকে রাখা হয়েছিল বলে জানা গেছে। ২ অক্টোবর, ২০২০-এ ঘোষণা করা হয়েছিল যে ভয়েস অভিনেতারা এখন কোভিড-১৯ মহামারীর বিস্তার কমানোর জন্য আলাদা বুথে লাইন রেকর্ড করবে, আলাদা শিফটে।
পূর্ণদৈর্ঘ্য চলচ্চিত্র
বর্তমানে সোরেইকে! আনপানম্যান- অ্যানিমে সিরিজের উপর ভিত্তি করে  তৈরি মোট ৩২টি পূর্ণদৈর্ঘ্য চলচ্চিত্র রয়েছে। চলচ্চিত্রগুলিও টিএমএস এন্টারটেইনমেন্ট দ্বারা প্রযোজনা করা হয় এবং ১৯৮৯ সাল থেকে প্রতি বছর জাপানি প্রেক্ষাগৃহে মুক্তি পাচ্ছে। কমপক্ষে ১৯৯৫ সাল থেকে, চলচ্চিত্রগুলি গল্পের বইয়ের সংস্করণের সাথে মিলিয়ে একই সাথে প্রকাশিত হয়ে আসছে, যেগুলি তাকাশি ইয়ানাসে নিজেই লিখেছেন এবং চিত্রিত করেছেন। প্রতিটি সিনেমার একই সাধারণ প্লট রয়েছে - একজন ব্যক্তি (সাধারণত একজন রাজকুমারী) একটি অন্য দেশ থেকে আসেন। বাইকিনম্যান কিছু অশুভ গোপন রহস্য  উন্মোচন করে এবং একটি অস্ত্র বা দানব নিয়ন্ত্রণ করে যা মানুষকে বহুরূপী করতে সক্ষম। এবং পূর্বোক্ত ব্যক্তির সাহায্যে, আনপানম্যান উক্ত অস্ত্র বা দানবকে পরাজিত করে। কখনও কখনও আগত ব্যক্তি মারা যায়, কিন্তু চরিত্রগুলির অশ্রুসিক্ত গানের মাধ্যমে তাকে আবার জীবিত করা হয়।
২০২১ সালে, টিএমএস এন্টারটেইনমেন্ট ১০টি আনপানম্যান চলচ্চিত্র ইংরেজি এবং স্প্যানিশ ভাষায় টাবির জন্য ডাবিং করে ।  প্রথম সিনেমাঅ্যাপল বয় এবং এভরিওয়ান্স হোপ  ১৫ এপ্রিল, ২০২১-এ মুক্তি পায় (যেটি রিংগিং বেলের পর ইংরেজি ডাবে উপস্থাপন করা তাকাশি ইয়ানাসের প্রযোজনায় করা প্রথম অ্যানিমে ছিল)। দ্বিতীয় সিনেমা আনপানম্যান: পুরুন, দ্য সোপ বাবল  ২৩ জুলাই, ২০২১ সালে মুক্তি পায়। ১০ সেপ্টেম্বর, ২০২১-এ আরও সাতটি ছবি মুক্তি পায়। দশম সিনেমা ''আনপানম্যান: টুইঙ্কল! প্রিন্সেস ভ্যানিলা অব আইস ক্রিম ল্যান্ড'' ১২ নভেম্বর, ২০২১ এ মুক্তি পায়।
অ্যানিমেটেড শর্টস
১৯৯০ সালে, টোকিও মুভি শিনশা সংক্ষিপ্ত বিষয়ে আনপানম্যান চলচ্চিত্র নির্মাণ শুরু করে। এইগুলি প্রায় ২৪ মিনিটের (দ্বিতীয়টি বাদে; এটি দ্বিগুণ দৈর্ঘ্যের সংক্ষিপ্ত সিনেমা ছিল) যা উপরে উল্লেখিত পূর্ণ-দৈর্ঘ্যের চলচ্চিত্রগুলির সাথে একত্রে দেখানো হয়েছিল৷১৯৮৯ এবং ১৯৯৩ সালে তৈরি সংক্ষিপ্ত সিনেমাগুলি অন্তর্ভুক্ত করা হয়নি, কারণ সেগুলি আনপানম্যান জগতের সাথে জড়িত নয়।
বড়দিনের আয়জন
১৯৮৮ সালের ডিসেম্বরে, টোকিও মুভি শিনশা আনপানম্যান বড়দিন স্পেশাল তৈরি করা শুরু করে। এখন পর্যন্ত মোট ৩২টি বড়দিনের বিশেষ আয়োজন করা হয়েছে।
অভ্যর্থনা
২০১১ সালে বান্দাই-এর করা গবেষণায় উঠে এসেছে,পরপর ১০ বছরের মধ্যে ০ হতে ১২ বছর বয়সের মানুষের কাছে সবচেয়ে জনপ্রিয় কাল্পনিক চরিত্র হল আনপানম্যান।
বিক্রয়
২০০৬ সাল নাগাদ, জাপানে আনপানম্যান বইগুলির ৫০ মিলিয়নেরও বেশি মুদ্রণ বিক্রি হয়েছিল। ২০১৩ সালে তাকাশি ইয়ানাসের মৃত্যুর আগ পর্যন্ত আনপানম্যান  বই বিক্রি হয়েছিল ৬৮ মিলিয়ন কপি। ফেব্রুয়ারি ২০১৯ পর্যন্ত, আনপানম্যান  বইয়ের বিক্রি হয়েছে  ৮০ মিলিয়নের অধিক বই।, বান্দাই নামকো ১৯৯৯ সাল থেকে এখন পর্যন্ত ২.৩৯ মিলিয়ন ব্যক্তিগত কম্পিউটার ইউনিট বিক্রি করেছে, ট্যাবলেট কম্পিউটার সহ।
বক্স অফিস
থাম্ব|কোবে আনপানম্যান চিলড্রেন মিউজিয়াম ও মলের সম্মুখভাগ আনপানম্যানকে উৎসর্গ করে সমগ্র জাপান জুড়ে ৫টি জাদুঘর রয়েছে, যেমন ইয়োকোহামা আনপানম্যান চিলড্রেনস মিউজিয়াম এবং মল ৷তাকাশি ইয়ানাসেকে নিবেদিত একটি জাদুঘর, ইয়ানাসে তাকাশি মেমোরিয়াল হলও রয়েছে জাপানে।
আনপানম্যান অফিসিয়াল শপ তাইপেই, প্রথম বিদেশী আনপানম্যান শপ, সিরিজের সাথে সম্পর্কিত পণ্যগুলিতে বিশেষীকরণ করে, তাইপে-এর শিন কং মিতসুকোশি শপিং মলে ১০ সেপ্টেম্বর, ২০১৫ সালে যাত্রা শুরু করে।
আনপানম্যান হতে অনুপ্রানিত হয়ে বানানো হয়েছে মাঙ্গা এবং অ্যানিমে সিরিজ ওয়ান-পাঞ্চ ম্যান। এটি একটি ওয়েবকমিক/ মাঙ্গা সিরিজ যার লেখক হল ওয়ান, এবং প্রধান চরিত্রের নাম থেকেই সিরিজটির নামকরন করা হয়েছে।
জনপ্রিয় কে-পপ গ্রুপ বিটিএস তাদের হিট অ্যালবাম লাভ ইয়োরসেলফঃ টিয়ারে আনপান ম্যান সিরিজ এবং এর চরিত্রগুলিকে উৎসর্গ করে "অ্যানপানম্যান" নামে একটি গান প্রকাশ করেছে।
আন্তর্জাতিক সংস্করণ
আনপানম্যান অ্যানিমে সিরিজ অন্যান্য দেশে নিম্নলিখিত নামে সম্প্রচারিত হয়েছে:
নেপটিস নাইক্টিয়াস
হকিস্টিক সেলার(বৈজ্ঞানিক নাম: Neptis nycteus (de Nicéville)) 'নিমফ্যালিডি'(Nymphalidae) গোত্র ও 'লিমেনিটিডিনি' (Limenitidinae) উপ-গোত্রের অন্তর্ভুক্ত প্রজাতি। এই প্রজাতি ভারতের বন্যপ্রাণ সংরক্ষণ আইন (Wild Life Protection Act, 1972) অনুসারে তফ্‌সিল ১ এর তালিকার অন্তর্ভুক্ত।
আকার
হকিস্টিক সেলার এর প্রসারিত অবস্থায় ডানার আকার ৫০-৬০ মিলিমিটার দৈর্ঘ্যের হয়।
উপপ্রজাতি
হকিস্টিক সেলার এর প্রজাতিগুলো হলো:
ভারতে প্রাপ্ত হকিস্টিক সেলার এর উপপ্রজাতি
ভারতে প্রাপ্ত হকিস্টিক সেলার এর উপপ্রজাতি হল-
ব্রুক ওয়াকার
ব্রুক গ্রেইম কিথ ওয়াকার (Brooke Walker; জন্ম: ২৫ মার্চ, ১৯৭৭) অকল্যান্ড এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ২০০০-এর দশকের সূচনালগ্নে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। এছাড়াও, ডানহাতে ব্যাটিংয়ের পাশাপাশি লেগ ব্রেক বোলিংয়ে পারদর্শী ছিলেন ব্রুক ওয়াকার।
প্রথম-শ্রেণীর ক্রিকেট
ম্যাকলিন্স কলেজে অধ্যয়ন করেছেন তিনি। ১৯৯৭-৯৮ মৌসুম থেকে ২০০৫ সাল পর্যন্ত ব্রুক ওয়াকারের প্রথম-শ্রেণীর খেলোয়াড়ী জীবন চলমান ছিল। ঘরোয়া পর্যায়ের আসরে অকল্যান্ডের পক্ষে খেলেছেন। ক্রিকেট জগতে লেগ স্পিনার হিসেবে অন্যতম কঠিনতম কাজ সম্পন্ন করতে হয়েছিল তাকে। শুধুমাত্র তিনি উইকেট লাভেই তৎপরতা দেখাননি; বরঞ্চ, অধিনায়কের নির্দেশক্রমে দলকে সাজিয়ে আক্রমণাত্মক স্পিন বোলিং করতে হতো তাকে। অকল্যান্ডে থাকাকালীন তিনি এ সুবিধা কাজে লাগাতে সক্ষমতা দেখিয়েছেন।
খেলোয়াড়ী জীবনের শেষদিকে দলের অধিনায়কের দায়িত্বপ্রাপ্ত হয়েছিলেন। ঘরোয়া চ্যাম্পিয়নশীপে দলকে নেতৃত্ব দিয়ে তিনবার শিরোপা বিজয়ে ভূমিকা রাখলেও আন্তর্জাতিক অঙ্গনে তিনি মোটেই সুবিধে করতে পারেননি। কেবলমাত্র ড্যানিয়েল ভেট্টোরি’র অনুপস্থিতিতেই তাকে দলে রাখা হয়। খুব কম সময়েই তিনি কিছুটা সহযোগিতার হাতে মেলে ধরতে সমর্থ হয়েছিলেন। নিউজিল্যান্ডের মাটিতে স্পিনারদের উপযোগী পিচেই তিনি অধিক সফল হয়েছিলেন।
আন্তর্জাতিক ক্রিকেট
সমগ্র খেলোয়াড়ী জীবনে পাঁচটিমাত্র টেস্ট ও এগারোটি একদিনের আন্তর্জাতিকে অংশগ্রহণ করেছেন ব্রুক ওয়াকার। ১৭ নভেম্বর, ২০০০ তারিখে ব্লুমফন্তেইনে স্বাগতিক দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। ১ মে, ২০০২ তারিখে লাহোরে স্বাগতিক পাকিস্তান দলের বিপক্ষে সর্বশেষ টেস্টে অংশ নেন তিনি।
নভেম্বর, ২০০০ সালে দক্ষিণ আফ্রিকার বিপক্ষে প্রথমবারের মতো টেস্ট ক্রিকেটে অংশ নেন। নিউজিল্যান্ড দলে ফিরে আসার সম্ভাবনা অত্যন্ত ক্ষীণতর হবার প্রেক্ষিতে জুন, ২০০৫ সালে সকল স্তরের ক্রিকেট থেকে অবসর গ্রহণের কথা ঘোষণা করেন তিনি।
উত্তরবঙ্গ বিশ্ববিদ্যালয়
উত্তরবঙ্গ বিশ্ববিদ্যালয় ভারতের পশ্চিমবঙ্গ রাজ্যের উত্তরাংশে তথা দার্জিলিং জেলার শিলিগুড়ি শহরের লাগোয়া শিবমন্দিরের রাজা রামমোহনপুরে অবস্থিত একটি সরকারি বিশ্ববিদ্যালয়। উত্তরবঙ্গের জেলাগুলি ও প্রতিবেশী রাজ্য সিকিমের ক্রমবর্ধমান আর্থ-সামাজিক ও কারিগরি মানবসম্পদ বিকাশের লক্ষ্যে ১৯৬২ সালে এই বিশ্ববিদ্যালয় প্রতিষ্ঠিত হয়। এই বিশ্ববিদ্যালয় পশ্চিমবঙ্গের শুরুর দিককার বিশ্ববিদ্যালয়ের একটি, এমনকি গোটা উত্তরবঙ্গে গড়ে ওঠা প্রথম বিশ্ববিদ্যালয়। পরিধির দিক থেকে বেশ খানিকটা জায়গা জুড়ে বিস্তৃত। ৩১৫.৯৯ একরে গড়ে ওঠা বিশ্ববিদ্যালয়ের আঙিনায় রয়েছে বিস্তর জঙ্গলাকীর্ণ প্রান্তর,পদ্মজা নাইডু পার্ক, অক্ষয় কুমার মৈত্র হেরিটেজ মিউজিয়াম, রবীন্দ্র-ভানু মঞ্চ। এছাড়াও ছোট্ট একটি ধীর গতিসম্পন্ন নদী ও সুন্দর ছায়াপ্রদানকারী বৃক্ষের সমাহারে প্রকৃতির মনোরম রূপ দেখতে পাওয়া যায়।
্  বিজ্ঞান,কলা ও বানিজ্যে স্নাতকোত্তর ডিগ্রীর পাশাপাশি বিভিন্ন পেশাদারী কর্মমুখী কোর্স(এমবিএ), স্থানীয় ভাষা, হিমালয় ও চা সম্পর্কিত বিভিন্ন বিষয়ে ডিগ্রী অর্জনের সুযোগ রয়েছে।  বর্তমানে দার্জিলিং ও জলপাইগুড়ি জেলাতে এই বিশ্ববিদ্যালয়ের এক্তিয়ারক্ষেত্রের অন্তর্গত কলেজেগুলি আছে।
প্রাঙ্গণ
উত্তরবঙ্গে শিলিগুড়ি ও বাগডোগরা বিমানবন্দরের মধ্যবর্তী রাজা রামমোহনপুর অঞ্চলে ৩৩০ একর জমির উপর গড়ে উঠেছে উত্তরবঙ্গ বিশ্ববিদ্যালয়। প্রতিবছর ৩৬ হাজারেরও বেশি স্নাতক ও দেড় হাজারেরও বেশি স্নাতকোত্তর ও গবেষক ছাত্রছাত্রী বিভিন্ন বিষয়ে পঠনপাঠনের জন্য এই বিশ্ববিদ্যালয়ে ভর্তি হন। এই ছাত্রছাত্রীরা যে শুধু উত্তরবঙ্গ থেকে আসেন তাই নয়, পশ্চিমবঙ্গের অন্যান্য অঞ্চল, সিক্কিম, বিহার, এমনকি ভুটান ও নেপাল মতো সার্কভুক্ত নানা দেশ থেকেও ছাত্রছাত্রীরা এখানে পড়াশোনার জন্য আসেন। তাই বর্তমানে এটি পশ্চিমবঙ্গের অন্যতম বৃহৎ বিশ্ববিদ্যালয়ে পরিণত হয়েছে।
রোজ লেসলি
রোজ এলিনর আর্বুথনট-লেসলি (ইংরেজি: Rose Eleanor Arbuthnot-Leslie জন্ম ৯ ফেব্রুয়ারি ১৯৮৭), পেশাগতভাবে রোজ লেসলি নামে পরিচিত, হলেন একজন স্কটিশ অভিনেত্রী। বিবিসির নিউ টাউন টেলিভিশন চলচ্চিত্রের জন্য শ্রেষ্ঠ অভিনেত্রী বিভাগে একটি স্কটিশ বাফটা পুরস্কার অর্জনের পর তিনি আইটিভির নাট্য ধারাবাহিক ডাউনটাউন অ্যাবি-এ গোয়েন ডসন চরিত্রে এবং এইচবিওর কল্পনাধর্মী ধারাবাহিক গেম অব থ্রোনস-এ ইগ্রিত চরিত্রে অভিনয়ের মাধ্যমে তিনি খ্যাতি অর্জন করেন। বর্তমানে তিনি সিবিএস অল অ্যাকসেসের নাট্যধর্মী দ্য গুড ফাইট ধারাবাহিকে মাইয়া রিন্ডেল চরিত্রে অভিনয় করছেন।
প্রারম্ভিক জীবন ও পূর্বপুরুষ
লেসলি ১৯৮৭ সালের ৯ ফেব্রুয়ারি স্কটল্যান্ডের এবার্ডিনের এক অভিজাত পরিবারে জন্মগ্রহণ করেন। তিনি তার পরিবারের ১৫শ শতকের বাসস্থান এবার্ডিনশায়ারের লিকলিহেড দুর্গে বেড়ে ওঠেন। তার পিতা সেবাস্টিন আর্বুথনট-লেসলি এবার্ডিনশায়ারের লেসলি সম্প্রদায়ের প্রধান। তার মাতা ক্যান্ডিডা মেরি সিবিল "ক্যান্ডি" লেসলি (জন্মনাম ওয়েল্ড)। তিনি ফ্রেজার সম্প্রদায়ের এবং সিমন ফ্রেজারের প্র-পৌত্রী ও ইংল্যান্ডের দ্বিতীয় চার্লসের বংশধর। তার পরিবার বর্তমানে স্কটল্যান্ডের ওল্ড রাইনের ১২শ শতকের ওয়ার্টহিল দুর্গে বাস করে।  তার প্র-প্র পিতামহ ছিলেন গুইলার্মো লান্দা ই এস্কান্দন। তিনি মেক্সিকো সিটির মেয়র ছিলেন। তিনি ব্রিটিশ ইতিহাসবেত্তা ও রয়েল এশিয়াটিক সোসাইটি অব গ্রেট ব্রিটেন অ্যান্ড আয়ারল্যান্ডের ফেলো উইলিয়াম ডালরিম্পলের স্ত্রীর আত্মীয়। এছাড়া তার অন্যান্য পূর্বপুরুষদের মধ্যে ছিলেন ফরাসি হিউজনট আমব্রোস লিসলে মার্চ ফিলিপস দে লিসলে, রাজনীতিবিদ চার্লস মার্চ-ফিলিপস এবং সংসদ সদস্য ভেরুলামের তৃতীয় আর্ল জেমস গ্রিমস্টন।
লেসলি তার পাঁচ ভাইবোনের মধ্যে তৃতীয় এবং পরিবারের একমাত্র লাল চুলওয়ালা ব্যক্তি। তিনি এবার্ডিনশায়ারের রাইন নর্থ স্কুলে এবং পরে সমারসেটের স্ট্রিটের মিলফিল্ড প্রাইভেট স্কুলে পড়াশুনা করেন। পরবর্তীতে তিনি লন্ডন একাডেমি অব মিউজিক অ্যান্ড ড্রামাটিক আর্ট-এ পড়াশুনা করেন।
কর্মজীবন
থাম্ব|220px|ডান|সান দিয়েগো কমিক কনে লেসলি, ২০১৩। ২০১২ সালে লেসলি তিনি এইচবিওর কল্পনাধর্মী ধারাবাহিক গেম অব থ্রোনস-এর দ্বিতীয়, তৃতীয় ও চতুর্থ মৌসুমে ওয়াইল্ডলিং ইগ্রিত চরিত্রে অভিনয়ের জন্য যুক্ত হন। ''দি এ.ভি. ক্লাব-এর রোয়ান কাইজার বলেন, "ইগ্রিত চরিত্রে তিনি মারাত্মক ও তোষামোদকারী এবং তা দেখতে আনন্দদায়ক।" ডেন অব গিক-এর ডেভিড ক্রো বিস্ময়ের সাথে বলেন, "একটি জটিল চরিত্রে রোজ লেসলির পর্দা‍য় উপস্থিতি মোহগ্রস্ত করেছে।" ২০১৩ সালে ভক্স.কম-এর এমিলি ভ্যানডারভার্ফ "দ্য ক্লাইম্ব" পর্বের পর্যালোচনায় লিখেন, "(বইয়ে) ইগ্রিত সমাপ্তির একটি মাধ্যম... (কিন্তু) পর্দায় রোজ লেসলির সহযোগে সে আরও অধিক কিছু হয়ে ওঠে।" অন্যদিকে দি আটলান্টিক''-এর ক্রিস্টোফার ওর ২০১৪-এর "দ্য ওয়াচার্স অব দ্য ওয়াল" পর্বে তার কাজ সম্পর্কে বলেন, "রোজ লেসলি এই ধারাবাহিকের অল্প কয়েকজন অভিনয়শিল্পীদের একজন যারা তাদের চরিত্রকে বইয়ে যা রয়েছে তার থেকেও উপরে নিয়ে গেছেন।"
ব্যক্তিগত জীবন
লেসলি গেম অব থ্রোনস টেলিভিশন ধারাবাহিকের তার সহশিল্পী কিট হ্যারিংটনের সাথে সম্পর্ক গড়ে তুলেন। ২০১৭ সালের সেপ্টেম্বর মাসে দ্য টাইমসকে দেওয়া এক সাক্ষাৎকারে তারা তাদের বাগদানের ঘোষণা দেন।  ২০১৮ সালের ২৩শে জুন তারা বিবাহ বন্ধনে আবদ্ধ হন। এবার্ডিনশায়ারের রাইন চার্চে তাদের বিবাহ সম্পন্ন হয় এবং তাদের বিবাহ-পরবর্তী অভ্যর্থনা অনুষ্ঠান অনুষ্ঠিত হয় পার্শ্ববর্তী ওয়ার্ডহিল দুর্গে। দুর্গটি লেসলির পরিবারের মালিকানাধীন। গেম অব থ্রোনস-এর সহশিল্পীদের মধ্যে পিটার ডিংকলেজ, এমিলিয়া ক্লার্ক, সোফি টার্নার ও মেইজি উইলিয়ামস এই অনুষ্ঠানে অংশগ্রহণ করেন।
আহমদীয়া মুসলিম জামা'ত-এর কুরআন অনুবাদ
থাম্ব|২০১৯ সালে ৭০টি ভাষায় কুরআনের অনুবাদ প্রদর্শনী - দারুত তবলীগ মসজিদ কমপ্লেক্স ২তলা আহমদী মুসলিম জামা'ত, বাংলাদেশ ৪নং বকশীবাজার রোড, ঢাকা থাম্ব|২০০৯ সালের [[ফ্রাঙ্কফুর্ট পুস্তকমেলা|ফ্র্যাঙ্কফুর্ট বইমেলায় আহমদী অনুবাদকদের কয়েকটি কোরআনের অনুবাদ]] আহমদীয়া মুসলিম জামা'ত কুরআনকে বিশ্বের ৭৬ টি ভাষায় অনুবাদ করেছে। এরই সাথে কুরআনের বিষয়ভিত্তিক নির্বাচিত অংশ অন্যান্য ভাষায় অনুবাদ করা হয়েছে। লাহোর আহমদিয়া আন্দোলন কমপক্ষে ৭টি ভাষায় অনুবাদ তৈরি করেছে। ১৯৮০ এর দশকে এবং ১৯৯০ এর দশকের গোড়ার দিকে আহমদীয়া মুসলিম জামা'তের কুরআন অনুবাদের কাজে বিশেষ গতি বা সংখ্যা বৃদ্ধি লক্ষ্য করা যায়।
প্রারম্ভিকভাবে বিশ্বের বেশকিছু ভাষায় কুরআনের অনুবাদ আহমদীয়া মুসলিম জামা'তের আলেমরা করেন এবং বর্তমান সময়েও অনেকগুলি ভাষা রয়েছে যেসব ভাষায় কুরআনের অনুবাদ শুধুমাত্র আহমদীয়া মুসলিম জামা'ত করেছে। সমস্ত অনুবাদকর্ম আরবি শব্দের পাশাপাশি রেখে প্রকাশিত হয়।
প্রকাশনা
আহমদীয়া মুসলিম জামা'তের আলেমরা কুরআনের অনুবাদগুলি প্রত্যেকক্ষেত্রেই মূল আরবী পাঠের পাশে অনুবাদকৃত আয়াত উপস্থাপন করে থাকে। অনুবাদগুলি প্রকাশের আগে ত্রুটিগুলো সংশোধনের জন্য বিভিন্ন বিষয়ের এবং ভাষার অভিজ্ঞ ব্যক্তিবর্গের মাধ্যমে পরীক্ষা করা হয়, যাচাই-বাছাই করা হয় এবং প্রুফ-রিড করা হয়। অনুবাদগুলির সংশোধিত সংস্করণগুলোও প্রকাশ করার সময় একই পদ্ধতি অনুসরণ করা হয়। বিশেষত, পাঠ্য এবং অন্যান্য ভাষাগত অসুবিধাগুলির জন্য আহমদীয়া জামা'তের খলিফার কাছ থেকে নির্দেশনা চাওয়া হয়। যেহেতু কুরআনের বেশিরভাগ অনুবাদ ১৯৮০ এর দশক থেকে করা হয়েছে, তাই বেশিরভাগ অনুবাদ চতুর্থ খলিফা এবং পঞ্চম খলিফা থেকে পরামর্শ নেয়া হয়েছিল।
কুরআনের পূর্ণাঙ্গ অনুবাদসমূহ
উর্দু ভাষার অনুবাদগুলির জন্য নিচে তফসীর অংশটি দেখুন।
অংশ বিশেষের অনুবাদ
পূর্ণাঙ্গ কুরআনের অনুবাদ ছাড়াও আহমদীয়া মুসলিম জামা'ত বিভিন্ন ভাষায় কুরআনের অংশবিশেষ অনুবাদ করেছে যেগুলো মূলত "নির্বাচিত আয়াতসমূহ"। "নির্বাচিত আয়াতসমূহ" - ১০০ এর বেশি ভাষায় ১৯৮৯ সালে আহমদীয়া মুসলিম জামা'ত তাদের শতবর্ষ উদযাপনের জন্য তৈরি করেছিল।
ইউকিহিতো কাজিয়া
ইউকিহিতো কাজিয়া (梶谷 政仁, Yukihito Kajiya; জন্ম: ৯ মার্চ ২০০০) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব সাগান তোসুর হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।
প্রারম্ভিক জীবন
ইউকিহিতো কাজিয়া ২০০০ সালের ৯ই মার্চ তারিখে জাপানের সাইতামা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
এনএক্সটি টেকওভার: শিকাগো
এনএক্সটি টেকওভার: শিকাগো একটি পেশাদার কুস্তি এবং ডাব্লিউডাব্লিউই নেটওয়ার্কের একটি অনুষ্ঠান ছিল, যেটি ডাব্লিউডাব্লিউই তাদের ব্র্যান্ড এনএক্সটির জন্য প্রযোজনা করেছিল। এই অনুষ্ঠানটি ২০১৭ সালের ২০শে মে তারিখে মার্কিন যুক্তরাষ্ট্রের ইলিনয়ের রোজমন্টের অলস্টেট এরিনায় অনুষ্ঠিত হয়েছিল এবং ডাব্লিউডাব্লিউই নেটওয়ার্কে সরাসরি সম্প্রচারিত হয়েছিল। এটি এনএক্সটি টেকওভার কালানুক্রমিকের অধীনে প্রচারিত ১৫তম এবং শিকাগো কালানুক্রমিকের অধীনে প্রচারিত প্রথম অনুষ্ঠান ছিল।
পরবর্তী সপ্তাহে এনএক্সটি-এ প্রদর্শনের জন্য তিনটি ম্যাচ ধারণসহ মূল অনুষ্ঠান মিলিয়ে মোট ৮টি ম্যাচ এই অনুষ্ঠানে অনুষ্ঠিত হয়েছিল। এই অনুষ্ঠানের সর্বশেষ শেষ ম্যাচে দি অথর্স অব পেন (অ্যাকাম, রেজার) এনএক্সটি ট্যাগ টিম চ্যাম্পিয়নশিপ ম্যাচের জন্য আয়োজিত ল্যাডার ম্যাচে ডিআইওয়াইকে (টমাসো চিয়াম্পা, জনি গারগানো) হারিয়েছে। অন্যান্য শীর্ষস্থানীয় ম্যাচে, ববি রুড এনএক্সটি চ্যাম্পিয়নশিপ ম্যাচে হিদেও ইতামিকে এবং আসকা এনএক্সটি নারী চ্যাম্পিয়নশিপ ম্যাচে নিকি ক্রস ও রুবি রিয়টকে এবং পিট ডান ডাব্লিউডাব্লিউই ইউনাইটেড কিংডম চ্যাম্পিয়নশিপ ম্যাচে টাইলর বেটকে হারিয়েছে।
নিপ পেলিও
ক্লেরেন্স এভারার্ড নিপ পেলিও (Nip Pellew; জন্ম: ২১ সেপ্টেম্বর, ১৮৯৩ - মৃত্যু: ৯ মে, ১৯৮১) দক্ষিণ অস্ট্রেলিয়ার পোর্ট পিরি এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯২০ থেকে ১৯২১ সময়কালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে সাউথ অস্ট্রেলিয়া দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন ‘নিপ’ ডাকনামে পরিচিত নিপ পেলিও।
প্রথম-শ্রেণীর ক্রিকেট
১৯১৩-১৪ মৌসুম থেকে ১৯২৮-২৯ মৌসুম পর্যন্ত নিপ পেলিও’র প্রথম-শ্রেণীর খেলোয়াড়ী জীবন চলমান ছিল। ঝরঝরে চুলের অধিকারী নিপ পেলিও খুব কম সময়ই টুপি পরিধান করতেন। আক্রমণধর্মী ব্যাটসম্যান ছিলেন। ফলে, ইংল্যান্ডের মাটিতে তিনদিনের টেস্টে বেশ সহায়ক ভূমিকা রাখতো। খুবই চমৎকার ভঙ্গীমায় সোজা বরাবর বলকে সপাটে মারতেন। এছাড়াও কিছুটা দেরীতে আসা বলকে কভার ও থার্ডম্যান অঞ্চল দিয়ে অফ ড্রাইভে মারতেন। পাশাপাশি লেগ সাইডেও দক্ষতা ছিল তার। উইকেটে বেশ দৌড়ুতে পারতেন। ব্যতিক্রমধর্মী প্রতিভাবান ফিল্ডার হিসেবে সুনাম কুড়িয়েছেন তিনি।
১৯১৩-১৪ মৌসুমে সাউথ অস্ট্রেলিয়ার পক্ষে প্রতিশ্রুতিশীলতার স্বাক্ষর রাখেন। ১৯১৪-১৫ মৌসুমে নিউ সাউথ ওয়েলসের বিপক্ষে ৯৭ রান তুলেন। এরপর প্রথম বিশ্বযুদ্ধে চলে যান। যুদ্ধের পর ১৯১৯ সালে এআইএফের দলের সদস্যরূপে ইংল্যান্ড গমন করেন। ১৯৪৬ সালে ডাডলি ক্যারিও লিখেছিলেন যে, ১৯১৯ সালে অস্ট্রেলিয়ান ফোর্সেস দলে শতরান ও হ্যাট্রিকের প্রাচুর্যতায় অবস্থান করলেও পেলিও’র ফিল্ডিংয়ের কথা হাজারো দর্শকের মনে অনেকগুলো বছর ঠাঁই করে নিয়েছিল। তার স্মরণে উইজডেনে উল্লেখ করা হয় যে, ‘১০.২ সেকেন্ড সময়ে নিয়ে ১০০ গজ দৌড়ুতে পারতেন। ১০০ গজ দূর থেকেও বল উইকেটে পৌঁছে দিতেন। ৪০ গজ দৌড়েও শুধু এক রান নয়; দুই কিংবা তিন রানও অবলীলাক্রমে বাঁচাতে পারতেন। আউটফিল্ডের বিষয়ে কোন আলোচনা করা হলে নিঃসন্দেহে তাকে তালিকায় রাখতেই হবে।’ সেখানে তিনি প্রকৃত বীর বনে যান। ১৯২০-২১ মৌসুমে দুইটি শতরান ও শেফিল্ড শিল্ডে ৩৯.৫০ গড়ে রান তুলেন।
আন্তর্জাতিক ক্রিকেট
সমগ্র খেলোয়াড়ী জীবনে দশটি টেস্টে অংশগ্রহণ করেছেন নিপ পেলিও। ১৭ ডিসেম্বর, ১৯২০ তারিখে সিডনিতে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ২৬ নভেম্বর, ১৯২১ তারিখে কেপটাউনে স্বাগতিক দক্ষিণ আফ্রিকা দলের বিপক্ষে সর্বশেষ টেস্টে অংশ নেন তিনি।
প্রথম খেলায় কেমব্রিজ বিশ্ববিদ্যালয়ের বিপক্ষে অপরাজিত ১০৫ রান তুলেন। এ সফরে চারটি ৩৮ গড়ে ১২৬০ রান তুলেছিলেন। অস্ট্রেলিয়ায় ফিরে ভিক্টোরিয়ার বিপক্ষে পৌনে পাঁচ ঘণ্টা ক্রিজে অবস্থানে করে ২৭১ রান সংগ্রহ করেছিলেন তিনি। এরফলে ৩০ বছরে পূর্বেকার জর্জ গিফেনের রেকর্ডের ভাগীদার হন। ১৯২০-২১ মৌসুমে পাঁচ টেস্টের চারটিতে অংশ নিয়েছিলেন।
ব্যক্তিগত জীবন
ক্রিকেট খেলার পাশাপাশি শীর্ষস্থানীয় অস্ট্রেলীয় রুলস ফুটবলার ছিলেন। তবে, অনুমতিজনিত সমস্যার কারণে সাউথ অস্ট্রেলিয়ান ন্যাশনাল ফুটবল লীগে (এসএএনএফএল) নর্থে অ্যাডিলেড ফুটবল ক্লাবের পক্ষে মাত্র একটি খেলায় অংশগ্রহণের সুযোগ লাভ হয়েছিল তার। মধ্যমাঠের খেলোয়াড়ে হিসেবে স্টার্ট ফুটবল ক্লাবের তারকা খেলোয়াড় ও টেস্ট ক্রিকেটার ভিক রিচার্ডসনের মুখোমুখি হয়েছিলেন।
১৯৩০ সাল থেকে সাউথ অস্ট্রেলিয়া রাজ্য দলের পক্ষে দ্বিতীয় বিশ্বযুদ্ধ পর্যন্ত কোচের দায়িত্বে ছিলেন। এরপর ১৯৫৮ সাল থেকে ১৯৭০ সাল পর্যন্ত এ দায়িত্বে ছিলেন। তার অপর ভ্রাতা ল্যান্স পেলিও সাউথ অস্ট্রেলিয়ার পক্ষে প্রথম-শ্রেণীর ক্রিকেটে অংশ নিয়েছেন।
৯ মে, ১৯৮১ তারিখে ৮৮ বছর বয়সে দক্ষিণ অস্ট্রেলিয়ার অ্যাডিলেডে নিপ পেলিও’র দেহাবসান ঘটে। মৃত্যুকালীন ১৯২১ সালে ওয়ারউইক আর্মস্ট্রংয়ের নেতৃত্বাধীন সেরা অস্ট্রেলীয় দলের সর্বশেষ জীবিত সদস্যের মর্যাদা পেয়েছিলেন। দলটি তৎকালে যে-কোন বিচারে জয়ের দিক দিয়ে শীর্ষস্থানে আরোহণ করেছিল। প্রথাগতভাবে দণ্ডায়মান ইংরেজ শৌখিন ক্রিকেটারদের ন্যায় দণ্ডায়মান থাকতেন না।
চানপুর ইউনিয়ন, রায়পুরা
চানপুর ইউনিয়ন বাংলাদেশের ঢাকা বিভাগের নরসিংদী জেলার রায়পুরা উপজেলার অন্তর্গত একটি ইউনিয়ন।
শিক্ষা
শিক্ষার হার :
শিক্ষা প্রতিষ্ঠান
উল্লেখযোগ্য ব্যক্তিত্ব
!ক্রমিক !নাম !মেয়াদ
১৩৪৬
১৩৪৬ গ্রেগরীয় বর্ষপঞ্জির একটি সাধারণ বছর।
সরোজ দত্ত
সরোজ দত্ত (জন্ম: ১৯১৫ — মৃত্যু: ৭ আগস্ট ১৯৭১) হচ্ছেন ভারতীয় বাঙালি বামপন্থী রাজনীতি বিদ ও বুদ্ধিজীবী। তার পুরো নাম সরোজকুমার দত্ত। সরোজকুমার দত্ত ছিলেন ভারতের কমিউনিস্ট পার্টি (মার্কসবাদী-লেনিনবাদী) দলের পশ্চিমবঙ্গ রাজ্য সম্পাদক এবং পলিটব্যুরো সদস্য।
সাংবাদিকতা ও সাহিত্য
১৯৩৮ সাল থেকে অতি আধুনিক বাংলা কবিতা সম্পর্কিত নিবন্ধগুলি বিতর্ক ও সাহিত্য জগতে আলোড়ন ফেলে। অগ্রনী, পরিচয়, স্বাধীনতা, অরণি ইত্যাদি পত্রপত্রিকায় তার অজস্র লেখা বাংলা প্রগতিশীল সাহিত্যের অন্যতম সম্পদ। ওই বছরই কলকাতায় আশুতোষ হলে নিখিল ভারত প্রগতি সংঘের দ্বিতীয় সম্মেলনে পঠিত বুদ্ধদেব বসু র বাংলা সাহিত্য সংক্রান্ত প্রবন্ধের জবাবে বামপন্থী বুদ্ধিজীবী সরোজ দত্ত 'ছিন্ন করো ছদ্মবেশ' লিখে বাংলা সাহিত্যে মার্ক্সবাদী ধারার ভিন্ন মাত্রার সূচনা করেন। সরোজ দত্ত - সমর সেন বিতর্ক বাংলা প্রগতিশীল সাহিত্য বিতর্কের অন্যতম গুরুত্বপূর্ণ অধ্যয়। এর পরে যুগান্তর পত্রিকায় সহ সম্পাদকের কাজ করেছেন এবং পরে অমৃতবাজার পত্রিকায় যোগ দেন। ১৯৪৬ এর রক্তক্ষয়ী দাংগার সময় প্রেসকর্মীরা না আসতে পারলেও সরোজ দত্ত প্রায় একার প্রচেষ্টায় পত্রিকা প্রকাশের কাজ করে গেছেন। এসময় বিখ্যাত সাংবাদিক সত্যেন্দ্রনাথ মজুমদারে র সাথে আলাপ হয় ও তার সম্পাদিত অরণি সাপ্তাহিকের সংগে যুক্ত হন। ১৯৪৬ সালে প্রকাশিত হয় তার অনূদিত রোমা রোলার আত্মজীবনী 'শিল্পীর নবজন্ম '। ১৯৪৮ সালে মতাদর্শগত কারণে প্রেস ধর্মঘটে যোগদানের জন্যে অমৃতবাজার পত্রিকার চাকরি যায়। বহু কবিতা, প্রবন্ধ লেখার পাশাপাশি দেশী বিদেশী সাহিত্যিকদের অসংখ্য রচনা অনুবাদ করেছিলেন। গোলাম কুদ্দুসের পরিচয় পত্রিকার সহ সম্পাদক হয়েছিলেন। মাক্সিম গোর্কি র 'নানা লেখা', লেনিন পত্নী ক্রুপস্কায়ার On memory of lenin, পি পাভলেংকোর 'সোনার ফসল', ল্যেভ তল্‌স্তোয়ে র 'রেজারেকশন', ইভান তুর্গেনেভের 'স্প্রিং টরেন্ট, প্যাট্রিস লুমুম্বা, পারভেজ শাহেদী, নিকোলাস ভ্যাপসারভ'র কবিতা অনুবাদ করেছেন।
নিক্কি প্রধান
নিক্কি প্রধান (জন্ম ৮ই ডিসেম্বর ১৯৯৩) হলেন একজন ভারতীয় পেশাদার ফিল্ড হকি খেলোয়াড় এবং ভারতীয় জাতীয় দলের সদস্য। নিক্কি ছিলেন ঝাড়খণ্ডের প্রথম মহিলা হকি খেলোয়াড় যিনি অলিম্পিকে ভারতের প্রতিনিধিত্ব করেছিলেন। তাঁকে রিও অলিম্পিকের ১৬-সদস্যের দলে অন্তর্ভুক্ত করা হয়েছিল, যে দল ২০১৫ সালে হকি ওয়ার্ল্ড লিগ সেমিফাইনালে একটি দুর্দান্ত প্রদর্শনের পরেই, ৩৬ বছর পর অলিম্পিকে ভারতীয় মহিলা হকির প্রত্যাবর্তনকে চিহ্নিত করেছিল। তিনি ভারতীয় মহিলা হকি দলের মিডফিল্ডার ছিলেন। জয়পাল সিং মুন্ডা (১৯২৮), মাইকেল কিডো (১৯৭২), সিলভানাস ডুংডুং (১৯৮০), অজিত লাকড়া (১৯৯২) এবং মনোহর টপনো র (১৯৮৪) পর হকি দলে তাঁর নির্বাচনের ফলে মহিলা পুরুষ মিলিয়ে তিনি ছিলেন ঝাড়খন্ড থেকে অলিম্পিকে খেলার জন্য ষষ্ঠ হকি খেলোয়াড়।
সরোজ দত্ত
রাজনৈতিক জীবন
ছাত্রাবস্থায় থেকে বিপ্লবী রাজনীতির প্রতি ঝোঁক ছিল ও কলেজ জীবন থেকেই ভারতের কমিউনিস্ট পার্টি র সাথে যোগাযোগ হয়। ১৯৪২ সালে অবিভক্ত ভারতীয় কমিউনিস্ট পার্টির ওপর থেকে নিষেধাজ্ঞা উঠে যায় এবং পার্টির পত্রিকা 'জনযুদ্ধ' তে লিখতে শুরু করেন। ১৯৬৪ সালে ভারতীয় কমিউনিস্ট পার্টি বিভক্ত হলে তিনি ভারতের কমিউনিস্ট পার্টি (মার্ক্সবাদী) তে যোগ দেন। মুখপত্র দেশহিতৈষীতে তার লেখা প্রকাশিত হতে থাকে। নয়া সংশোধনবাদের তীব্র সমালোচনা ও নকশালবাড়ী কৃষক আন্দোলনের প্রতি সমর্থন মূলক লেখার ফলে পার্টি অফিসেই গুন্ডা কর্তৃক প্রহৃত হন। পার্টি পূনরায় বিভক্ত হলে নকশালপন্থী ভারতীয় কমিউনিস্ট পার্টি (মার্কসবাদী - লেনিনবাদী) তে যোগ দেন।
নকশালবাড়ী আন্দোলনে
নকশালবাড়ী আন্দোলনের প্রান পুরুষ চারু মজুমদারের সংগে নবগঠিত পার্টির কেন্দ্রীয় কমিটির সদস্য হন এবং মুখপত্র 'দেশব্রতী'তে পার্টি লাইনের সমর্থনে 'শশাংক' ছদ্মনামে নিয়মিত তার লেখা প্রকাশ হতে থাকে। শ্রেনীশত্রু খতম, সশস্ত্র কৃষি বিপ্লবের প্রতি সমর্থনকারী তার লেখা ও সাংস্কৃতিক বিপ্লবের আলোকে নবজাগরনের মনীষীদের প্রতি মূল্যায়নকারী প্রবন্ধসমূহ নকশালপন্থী তরুন-তরুনীদের কাছে অতি জনপ্রিয় ছিল।
নিক্কি প্রধান
প্রাথমিক জীবন
নিক্কির জন্ম ১৯৯৩ সালের ৮ই ডিসেম্বর, ঝাড়খণ্ডের রাঁচি থেকে প্রায় ৬০ কিলোমিটার দূরে আদিবাসীদের হৃদয়ভূমি খুন্তির হেসেল গ্রামে। তাঁর বাবা ছিলেন বিহারের একজন পুলিশ কনস্টেবল সোমা প্রধান এবং তাঁর মা ছিলেন গৃহকর্ত্রী জিতান দেবী। তিনি বাবা মায়ের তৃতীয় কন্যা। তাঁরা খারওয়ার ভোগতা সম্প্রদায়ের অন্তর্ভুক্ত।
নিক্কি পিলাউল মিডল স্কুলে অধ্যয়ন করেন এবং তাঁর শৈশব প্রশিক্ষক দশরথ মাহতোর নির্দেশনায় অল্প বয়স থেকেই হকি খেলা শুরু করেন। তিনি ১৯৯৯ সালে তাঁর স্কুলের পরিদর্শক পুষ্প প্রধান দ্বারা অনুপ্রাণিত হয়েছিলেন, পুষ্প জাতীয় হকি দলে নিজের যাত্রার কথা বলেছিলেন। তারপর তিনি বাঁশের হকি স্টিক বানিয়ে খেলতে শুরু করলেন। পরে, ২০০৫ সালে তিনি রাঁচির বারিয়াতু গার্লস হকি সেন্টারে নথিভুক্ত হন, এখান থেকেই প্রাক্তন ভারতীয় অধিনায়ক অসুন্তা লাকড়া তৈরি হয়েছিলেন। ২০১০ সালে ১২ শ্রেণী পাস করার পর, তাঁর হোস্টেল ছাড়ার কথা ছিল, কিন্তু অনুরোধ করার পর তাঁকে হোস্টেলে থাকতে এবং ক্যাম্পাসে খেলার অনুমতি দেওয়া হয়েছিল। ২০১১ সালে ঝাড়খন্ড জাতীয় গেমস খেলার পর, তিনি ২০১২ সালে জাতীয় ক্যাম্পের জন্য নির্বাচিত হন।
সরোজ দত্ত
মৃত্যু
১৯৬৮ সাল থেকে আত্মগোপন করেছিলেন সরোজ দত্ত। ১৯৭১ সালের ৪ আগস্ট শেষ রাত্রে পুলিশ তাকে বন্ধু অধ্যাপক দেবীপ্রসাদ চট্টোপাধ্যায়ের বাড়ি থেকে গ্রেপ্তার করে নিয়ে যায় এবং পুলিশের খাতায় তিনি আজও নিখোঁজ। সন্দেহ করা হয় ময়দানে সাজানো এনকাউন্টারে পুলিশ তাকে হত্যা করে।
নিক্কি প্রধান
কর্মজীবন
২০১১ সালে নিক্কি ব্যাংককে অনুর্ধ্ব-১৭ এশিয়া কাপে ভারতের হয়ে প্রথমবার খেলেন। কিন্তু তিনি ২০১১ - ২০১২ সালে ভারতের জুনিয়র জাতীয় হকি ক্যাম্পের জন্য নির্বাচিত হতে পারেননি। তিনি অনূর্ধ্ব-২১ মহিলা হকি দলেরও অংশ ছিলেন যেটি এশিয়া কাপে রৌপ্য পদক জিতেছিল, তবে, ২০১৫ এর শুরু পর্যন্ত চোট আঘাতের কারণে তাঁকে খেলার বাইরে থাকতে হয়েছিল। এরপর তিনি সিনিয়র ভারতীয় দলের হয়ে আত্মপ্রকাশ করেন এবং ২০১৫ সালের আগস্টে তাঁকে সিনিয়র ক্যাম্পে ডাকা হয়।
জন আর. ব্রিঙ্কলে
তিনি প্রায় দুর্ঘটনাক্রমে, একজন বিজ্ঞাপন এবং রেডিও অগ্রগামী ছিলেন যিনি মেক্সিকান বর্ডার ব্লাস্টার রেডিওর যুগ শুরু করেছিলেন।
যদিও কানসাস এবং অন্যান্য রাজ্যে মেডিসিন অনুশীলন করার জন্য তার লাইসেন্স কেড়ে নেওয়া হয়েছিল, তবে ব্রিঙ্কলে ছিলেন কানসাস এবং অন্যান্য জায়গার কয়েক লাখ মানুষের প্রিয় একজন জননেতা। তিনি কানসাসের গভর্নর পদের জন্য দুই বার নির্বাচন করেছিলেন, যার মধ্যে একটি প্রায় সফল হয়েছিল। খ্যাতি এবং ভাগ্যের দিকে ব্রিঙ্কলির উত্থান যতোটাই দ্রুত হয়েছিল, তার পতনও ততোটাই দ্রুত ঘটেছিল। তার কর্মজীবনের শীর্ষ সময়ে তিনি মিলিয়ন মিলিয়ন ডলার সংগ্রহ করেছিলেন, কিন্তু তার বিরুদ্ধে আনা বিপুল সংখ্যক অসদাচরণ, অন্যায় মৃত্যু এবং জালিয়াতির মামলার ফলে তিনি প্রায় নিঃস্ব হয়ে মারা যান।
অমরপ্রসাদ চক্রবর্তী
'অমরপ্রসাদ চক্রবর্তী' (১৯২১ - ২৭ অক্টোবর ১৯৮৫) একজন ব্রিটিশ বিরোধী স্বাধীনতা সংগ্রামী, আইনজীবী এবং শ্রমিক সংগঠন নেতা।
অমরপ্রসাদ চক্রবর্তীর জন্ম ব্রিটিশ ভারতের বর্তমান বাংলাদেশের চট্টগ্রামে। তিনি ছাত্রাবস্থাতে রাজনীতিতে জড়িয়ে পড়েন। সেই সময়ের ছাত্র ব্যুরোর সভাপতি ছিলেন। ভারতের স্বাধীনতা সংগ্রামে তিনি কারাবরণ করেন। তিনি কংগ্রেস সোশ্যালিস্ট পার্টি থেকে ১৯৩৯ সালে ফরওয়ার্ড ব্লক-এ যোগ দেন। পশ্চিমবঙ্গের প্রথম যুক্তফ্রন্ট সরকারের তিনি আইন ও আবগারী মন্ত্রী ছিলেন।
সৈকত মুখোপাধ্যায়
সৈকত মুখার্জি (জন্ম ২৩ জানুয়ারী ১৯৭৩) একজন ভারতীয় প্রাক্তন ক্রিকেটার । তিনি ২০০১/০২ সালে বাংলার হয়ে দুটি প্রথম-শ্রেণীর ম্যাচ খেলেছেন।
৩৭নং ওয়ার্ড, ঢাকা দক্ষিণ সিটি কর্পোরেশন
৩৭নং ওয়ার্ড হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-৪ এর অন্তর্গত। এটি প্রাক্তন ঢাকা সিটি কর্পোরেশনর ৭৩ নং ওয়ার্ড ছিল। ওয়ার্ড নং ৩৭ ঢাকা মহানগর পুলিশের কোতয়ালী থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-৬ আসনের অন্তর্গত। এ ওয়ার্ডের বর্তমান কাউন্সিলর হলেন আব্দুর রহমান মিয়াজী।
বিবরণ
ওয়ার্ড নম্বর ৩৭ ঢাকা মহানগরের আহসান উল্লাহ রোড, কবিরাজ লেন, জি. এল গার্থ লেন, সিমশন রোড, পটুয়াটুলী রোড, ইসলামপুর (হোল্ডিং নং- ১-৫২), পাটুয়াটুলী লেন, কুমারটুলী লেন, লিয়াকত এ্যাভিনিউ, নর্থব্র“ক হল রোড (হোল্ডিং নং- ১-৩৮), ওয়াইজ ঘাট, রমাকান্ত নন্দি লেন, লয়াল ষ্ট্রীট, পি, কে, রায় রোড (বাংলা বাজার), চিত্তরঞ্জন এ্যাভিনিউ, হকার্স মার্কেট, শাখারী বাজার (হোল্ডিং নং- ৬৬-১৪২) এলাকা নিয়ে গঠিত।
গ্রে বাতাবরণ
গ্রে বাতাবরণ (ইংরেজি ভাষায়: Grey atmosphere) বলতে বিকিরণীয় স্থানান্তর সমীকরণগুলো সমাধান করার জন্য বিশেষ কিছু অনুমিতি বা আসন্নীকরণ (approximation) বোঝায়। এক্ষেত্রে স্থানান্তর সমীকরণের পাশাপাশি বিকিরণীয় সাম্যাবস্থার সমীকরণও ব্যবহার করা হয়। প্রথম আসন্নীকরণ হচ্ছে, অনচ্ছতা গুণাঙ্ক বিকিরণের কম্পাঙ্ক বা তরঙ্গদৈর্ঘ্যের উপর নির্ভর করে না। এই আসন্নীকরণের মাধ্যমেই কোন তারার আলোকমণ্ডল এবং কার্যকরী তাপমাত্রার সংজ্ঞা দেয়া যায়। সমীকরণটি হচ্ছে:
এই সমীকরণে আলোক গভীরতা (\tau) এর মান ২/৩ বসিয়ে দিলে পাওয়া যায় T=T_{eff}, অর্থাৎ নাক্ষত্রিক বাতাবরণের যে স্তরের আলোক গভীরতা ২/৩ সেই স্তরের তাপমাত্রাকেই তার কার্যকরী তাপমাত্রা বলে। যেমন, সূর্যের কার্যকরী তাপমাত্রা প্রায় ৫৭৭০ কেলভিন।
১৩৪৭
১৩৪৭ গ্রেগরীয় বর্ষপঞ্জির একটি সাধারণ বছর।
ফলতা
ফলতা হল পশ্চিমবঙ্গ-এর জেলা দক্ষিণ চব্বিশ পরগনার একটি শিল্প শহর। এটি হুগলি নদীর পূর্বতীরে অবস্থিত।
অবস্থান
ফলতা দক্ষিণ চব্বিশ পরগনা জেলার ডায়মন্ড হারবারের অদূরেই গঙ্গার তীরে গড়ে উঠেছে। কলকাতা থেকে এর দূরত্ব ৪৫ কিলোমিটার এবং কলকাতার কেন্দ্র থেকে এর দূরত্ব ৫৫ কিলোমিট
অর্তনৈতিক এলাকা
ফলতায় ২৮০ একর জমির ওপর রপ্তানি প্রক্রিয়াকরণ অঞ্চলের (ইপিজেড) সূত্রপাত হয়। এই ২৮০ একরের মধ্যে ১৯৩ একর অর্থাৎ বেশিরভাগটাই ছিল কলকাতা বন্দর কর্তৃপক্ষের জমি। বাকি ৮৭ একর জমি কৃষকদের বাস্তু ও কৃষিজমি, যা অধিগ্রহণ করা হয়। এই শিল্পাঞ্চল প্রধানত কেন্দ্রীয় সরকারের উদ্যোগে গড়ে উঠলেও রাজ্যের বামফ্রন্ট সরকার সেখানে গুরুত্বপূর্ণ ভূমিকা নেয়। তারাই কৃষকদের জমি অধিগ্রহণ করে, বাসস্থান থেকে উচ্ছেদ করে দুটো গ্রামের অধিবাসীদের অন্যত্র চলে যেতে বাধ্য করে। অতঃপর শিল্পাঞ্চল নিরুপদ্রবে চালনা করার যাবতীয় দায়িত্ব গ্রহণ করে। ফলতার এই শিল্পাঞ্চলটি ২০০৩ সালের গোড়ায় ‘বিশেষ অর্থনৈতিক অঞ্চল’ বা সেজ-এ রূপান্তরিত হয়।
সুজন মুখার্জি
সুজন মুখার্জি (জন্ম ১০ ফেব্রুয়ারি ১৯৫৫) একজন ভারতীয় প্রাক্তন ক্রিকেটার। তিনি ১৯৮০ থেকে ১৯৮৬ সালের মধ্যে বাংলার হয়ে বারোটি প্রথম-শ্রেণীর ম্যাচ খেলেন।
মাতেউশ ভিয়েতেস্কা
মাতেউশ ভিয়েতেস্কা (Mateusz Wieteska, ; জন্ম: ১১ ফেব্রুয়ারি ১৯৯৭) হলেন একজন পোলীয় পেশাদার ফুটবল খেলোয়াড়। তিনি বর্তমানে ফরাসি ক্লাব ক্লের্মোঁ এবং পোল্যান্ড জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে রক্ষণাত্মক রক্ষণভাগের খেলোয়াড় হিসেবে খেলেন।
২০১১ সালে, ভিয়েতেস্কা পোল্যান্ড অনূর্ধ্ব-১৫ দলের হয়ে পোল্যান্ডের বয়সভিত্তিক পর্যায়ে অভিষেক করেছিলেন। প্রায় আট বছর যাবত পোল্যান্ডের বয়সভিত্তিক দলের হয়ে খেলার পর, তিনি ২০২২ সালে পোল্যান্ডের হয়ে আন্তর্জাতিক পর্যায়ে অভিষেক করেছেন; পোল্যান্ডের জার্সি গায়ে তিনি এপর্যন্ত ২ ম্যাচে অংশগ্রহণ করেছেন।
প্রারম্ভিক জীবন
মাতেউশ ভিয়েতেস্কা ১৯৯৭ সালের ১১ই ফেব্রুয়ারি তারিখে পোল্যান্ডের ওয়ারশে জন্মগ্রহণ করেছেন এবং সেখানেই তার শৈশব অতিবাহিত করেছেন।
মার্ক রেগেভ
মার্ক রেগেভ ( হিব্রু: מארק רגב ‎, ) (জন্ম-১৯৬০) একজন ইসরায়েলি কূটনীতিক ও সরকারি কর্মকর্তা, এবং সেপ্টেম্বর ২০১৫ পর্যন্ত যুক্তরাজ্যে ইসরায়েলের রাষ্ট্রদূত ছিলেন। ইতিপূর্বে, তিনি ছিলেন ইসরায়েলি প্রধানমন্ত্রীর  প্রধান মুখপাত্র, এ পদে তিনি ২০০৭ হতে ২০১৫ পর্যন্ত দায়িত্ব পালন করেন। অস্ট্রেলিয়ায় জন্মগ্রহণকারী মার্ক রেগেভ ১৯৮২ সালে ইসরায়েলে চলে যান।